Johann Christian Daniel von Schreber

**Johann Christian Daniel von Schreber**, nado en Weissensee, Turinxia (Alemaña) o 17 de xaneiro de 1739 e finado en Erlangen, Baviera (Alemaña) o 10 de decembro de 1810, foi un médico, botánico e zoólogo alemán, discípulo de Carlos Linneo.

## Traxectoria 
Schreber estudou medicina, teoloxía e historia natural nas Universidades de Halle e Uppsala.

En 1760, tras obter o seu doutoramento, iniciou o exercicio da medicina en Bützow. Ao ano seguinte comezou a impartir clases na Universidade desa cidade.

A partir de 1770 ensinou medicina e botánica en Erlangen. En 1773 foille confiada a dirección do xardín botánico da cidade e, en 1776, foi nomeado catedrático de Historia Natural.

En 1774 Schreber comezou a redacción dun tratado titulado *Die Säugethiere in Abbildungen nach der Natur mit Beschreibunge* (Descrición e ilustración da natureza dos mamíferos), no que acometeu a descrición de todas as especies coñecidas de mamíferos. Moitas delas foron alí descritas cientificamente por primeira vez, e clasificadas de acordo ao sistema binomial desenvolvido polo seu mestre Linneo. As ilustracións, porén, carecían do rigor doutras obras da época.

En 1787 foi nomeado membro da prestixiosa Real Academia das Ciencias de Suecia.

Tras a súa morte, a súa rica colección botánica foi adquirida polo rei Maximiliano Xosé I de Baviera, e serviu de base para a colección estatal de Botánica de Múnic.

## Principais obras 
* *Theses medicae*, 1761.
* *Beschreibung der Gräser*, pùblicada entre xaneiro de 1769 e marzo de 1810.
* *Lithographia Halensis*, 1758.
* *Schreberi Novae Species Insectorvm*, 1759.
* *Die Säugetiere in Abbildungen nach der Natur mit Beschreibungen*, xaneiro de 1774 a abril de 1804.

## Epónimos 
Varias especies recordan a Schreber no seu nome latino, entre elas:
* *Arum schreberi*
* *Muhlenbergia schreberi*
* *Potamogeton schreberi* 
* *Rumex schreberi*

## Abreviaturas 
* A abreviatura **Schreb.** emprégase para indicar a Johann Christian Daniel von Schreber como autoridade na descrición e taxonomía en botánica. 
* A abreviatura **Schreber** emprégase para indicar a Johann Christian Daniel von Schreber como autoridade na descrición e taxonomía en zooloxía.

## Galería 
Láminas de *Die Säugethiere in Abbildungen nach der Natur mit Beschreibungen* (1774-1804).

Image:Mustela sibirica.jpg|*Mustela sibirica*
Image:Eulemur mongoz Schreber.jpg|*Eulemur mongoz*
Image:Viverra zibetha Schreber.jpg|*Viverra zibetha*
Image:Herpestes ichneumon Schreber.jpg|*Herpestes ichneumon*
Image:Galictis vittata Schreber.jpg|*Galictis vittata*
Image:Martes zibellina Schreber.jpg|*Martes zibellina*
Image:Didelphis marsupialis Schreber.jpg|*Didelphis marsupialis*
Image:Thylogale brunii Schreber.jpg|*Thylogale brunii*
Image:Setifer setosus Schreber.jpg|*Setifer setosus*
Image:Hemiechinus auritus Schreber.jpg|*Hemiechinus auritus*
Image:Vormela peregusna Schreber.jpg|*Vormela peregusna*
Image:Caluromys philander Schreber.jpg|*Caluromys philander*

## Véxase tamén 
### Ligazóns externas 
* Schreber, Johann Christian Daniel von (1739-1810) en Internartional Plntes Names Index  
* Schreber, Johann Christian Daniel 1739-1810 en WorldCat Identities  
* Johann Christian Daniel Schreber (1739-1810) en BnF 
* Versión en liña *Schreberi Novae Species Insectorvm*, en Göttinger Digitalisierungszentrum (GDZ)
* Bibliografía de e sobre J. C. D. Schreber, en Karlsruher Virtuellen Katalog
* Abbildungen aus *Die Säugetiere*